**Извештај о реализацији драмске радионице одржане 9.2.2019. у ОШ „Братство јединство“, Сомбор**

**Реализатор:**

 Основна школа „Братство јединство“ Сомбор и Сомборски едукативни центар, водитељка радионице Анђелка Влашкалић, асистенти у реализацији радионице Ивана Бараћ и Бојана Добриловић, Снежана Милковић и Слађана Гроздановић

**Циљ активности:**

Припрема, опуштање и концентрација за планиране активности, тежња да се створи осећање групе и успостави заједничка добра атмосфера. Вежбе и игре као што су брзалице на српском језику и пантомима подстичу ученике на активно учешће у реализовању активности, развијање креативног изражавања и социјалне интеракције међу ученицима. Развијање језичких компентенција и љубави према српском језику. Подизање ученичке мотивације вежбама.

У вежбама концентрације прелази се на себе, опажање других и на контакт са другима.

Ученици презентују пред осталима своје мале драмске игре и теже ка колективној драмској игри, али оној која задржава и подстиче индивидуалност сваког ученика.

**Реализоване активности:**

- Имена уз покрет

- Брзалице – **Прокицошио ми ли се сине** (од тихог до најгласнијег)

- Шта желим да будем кад порастем (пантомима)

- Принц и принцеза (импровизација кроз покрет – рад у групи)

**КРАТАК НАРАТИВНИ ОПИС РАДИОНИЦЕ**

У суботу, 9. 2. 2019. године реализована је драмска радионица у ОШ „Братство јединство“ у Сомбору у периоду од 10 до 12 часова. У току боравка у школи деца су имала ужину, чај и сок. Радионици су присуствовали ученици из прихватног центра за мигранте и ученици наше школе. Радионици је присуствовало укупно 22 ученика. Реализоване активности у оквиру радионице допринеле су подстицању изражавања емоција кроз драмски покрет, стварању толеранције и усмеравању на међусобну комуникацију и сарадњу деце миграната и ученика наше школе. Комуникација је реализована на два језика – српском и енглеском. Све предвиђене су успешно реализоване.

 Тим за реализацију пројекта







